ai4bharat/Pralekha huggingface dataset:
وزیراعظم کا دفتر
وزیر اعظم نے سیواگیری مٹھ کے سابق سربراہ ، سوامی پرکاشانند جی کے انتقال پر تعزیت کا اظہار کیا
نئی دہلی ، 07 جولائی: وزیر اعظم ، جناب نریندر مودی نے سیواگیری مٹھ کے سابق سربراہ ، سوامی پرکاشانند جی کے انتقال پر گہرے رنج و غم کا اظہار کیا ہے۔
وزیر اعظم نے اپنےایک ٹویٹ میں کہا، "سوامی پرکاشانند جی علم اور روحانیت کے علمبردار تھے۔ ان کی بے لوث خدمات نے غریبوں اور کمزور طبقات کو تقویت بخشی۔ انہوں نے سری نارائن گُرو کے عظیم افکارو خیالات کو مقبول عام بنانے میں کا فی محنت کی۔ان کی رحلت سے گہرا صدمہ پہنچا ہے۔ اوم شانتی۔ "
خواتین اور بچوں کی ترقیات کی وزارت
خواتین کے قومی کمیشن  نے صلاحیت سازی اور حساسیت کے موضوع پر میڈیا ورکشاپ کا اہتمام کیا
ورکشاپ کا مقصد میڈیا کو خواتین سے متعلقہ مسائل اور میڈیا میں خواتین کی تصویر کشی کے حوالے سے حساس بنانا ہے
میڈیا ہاؤسز میں انتظامی عہدوں پر کام کرنے کے لیے مزید خواتین کی ضرورت: این سی ڈبلیو چیئرپرسن
خواتین کے قومی کمیشن  نے خواتین سے متعلق مسائل اور میڈیا میں خواتین کی تصویر کشی پر توجہ مرکوز کرنے کے لیے ‘میڈیا کے عملے کے لیے صلاحیت سازی اور حساسیت کے پروگرام’ کے موضوع پر ایک ورکشاپ کا انعقاد کیا۔ اس ورکشاپ میں چیئرپرسن، قومی کمیشن برائے خواتین محترمہ ریکھا شرما اور انڈیا ٹی وی کے چیئرمین اور چیف ایڈیٹر جناب رجت شرما نے شرکت کی۔
مختلف آراء حاصل کرنے کے لیے کمیشن نے میڈیا کے مختلف شعبوں سے ماہرین کو مدعو کیا۔ ورکشاپ میں سمیر کمار، ہیڈ، پرسار بھارتی نیوز سروسز اینڈ ڈیجیٹل پلیٹ فارم، آدتیہ راج کول، ایگزیکٹو ایڈیٹر، ٹی وی9 نیٹ ورک، نشا نارائنن، سی ای او اور ڈائریکٹر ریڈ ایف ایم اینڈ میجک ایف ایم، کویتا دیوی، بانی خبر لہریا اور وارتیکا نندا، ہیڈ، ڈیپارٹمنٹ آف جرنلزم، لیڈی شری رام کالج نے مقررین/ ریسورس پرسن کے طور پر شرکت کی۔ مقررین نے صحافت میں اپنے وسیع تجربات شیئر کیے اور میڈیا میں خواتین کی تصویر کشی پر توجہ دی۔ مختلف تنظیموں کے میڈیا پروفیشنلز نے کھلے مباحثہ میں اپنے تجربات کا اشتراک کیا۔
چیئرپرسن محترمہ ریکھا شرما نے میڈیا میں معیاری ترقی، رپورٹنگ کے حوالے سے زیادہ حساس نقطہ نظر اور میدان میں مردوں اور عورتوں کی مساوی نمائندگی کی ضرورت پر زور دیا۔ انہوں نے رپورٹنگ کے دوران خواتین صحافیوں کو درپیش چیلنجز اور میڈیا ہاؤسز میں انتظامی عہدوں پر مزید خواتین کی ضرورت پر زور کیا۔
مہمان خصوصی جناب رجت شرما نے میڈیا میں خواتین کی تعریف کی اور کہا کہ سماج کی منفی سوچ کے باوجود ملک کی خواتین نہ صرف صحافت بلکہ ہر شعبے میں بلندیوں پر پہنچی ہیں۔ انہوں نے یہ بھی کہا کہ معاشرے کی ذہنیت کو بدلنے کی ضرورت ہے اور میڈیا اس سلسلے میں اہم کردار ادا کر رہا ہے۔
ورکشاپ کو تین تکنیکی سیشنز میں تقسیم کیا گیا تھا۔ ‘میڈیا آپریشنز اور مواد میں میڈیا کے لیے صنفی حساس اشارے’، ‘خواتین میڈیا پروفیشنلز کو درپیش چیلنجز’ اور ‘خواتین کو بااختیار بنانے میں میڈیا کا کردار’۔ ورکشاپ کا مقصد میڈیا کے اسٹیک ہولڈرز کی حوصلہ افزائی کرنا تھا کہ وہ خواتین کے مسائل اور خواتین کو بااختیار بنانے اور قیادت کی کہانیوں کو حل کرنے کے لیے مزید پلیٹ فارم مختص کریں اور خواتین کے حقوق اور اس طرح کے حقوق کی خلاف ورزی کی صورت میں ان کے دستیاب وسائل کے بارے میں عوام کو آگاہ کرنے والے پروگراموں کا انعقاد کریں۔
بھارت کا مسابقتی کمیشن
سی سی آئی کو گرین چینل کے تحت ایس وی ایف دوم اورکا  ایل ایل سی کے ذریعہ او ایف بی ٹیک پرائیویٹ لمیٹڈ میں کچھ حصص کے حصول سے متعلق نوٹس موصول ہوا
نئی دہلی۔ 30 جولائی مسابقتی کمیشن آف انڈیا  کو گرین چینل کے تحت ایس وی ایف II اورکا  ایل ایل سی کے ذریعہ او ایف بی ٹیک پرائیویٹ لمیٹڈ میں کچھ حصص کے حصول سے متعلق ایک نوٹس موصول ہوا ہے اور اسے منظور شدہ سمجھا جاتا ہے۔
ایس وی ایف II اورکا  ایل ایل سی ٹکنالوجی کمپنیوں کے ذریعہ وسط مدتی سے طویل مدتی مالیاتی سرمایہ کاری کرنے کے لیے حال ہی قائم کی گئی ایک اکائی ہے۔ یہ سافٹ بینک گروپ سے تعلق رکھتا ہے جو اپنے ماتحت والی اکائیوں اور ٹکنالوجی ، لاجسٹک ، ایجوکیشن ٹکنالوجی اور مصنوعی ذہانت سمیت مختلف شعبوں میں سرمایہ کاری کے ذریعہ ہندوستان میں موجود ہے ، تاہم ان ہی شعبوں تک محدود نہیں ہے۔
او ایف بی ٹیک پرائیویٹ لمیٹڈہندوستانی کمپنی ہے۔ یہ ٹیکنالوجی سے چلنے والے پلیٹ فارم کے ذریعہ خام مال کی تھوک تجارت میں شامل ہے۔ او ایف بی ٹیک کی بالواسطہ موجودگی  مالیاتی کاروبار کی خریداری ،  زرعی اشیاء کی تھوک تجارت ،  تعمیراتی اشیاء اور ذیلی خدمات کی خردہ تجارت ، اور  ایک ٹیکنالوجی پلیٹ فارم کا آپریشن جو ٹینڈروں کی دریافت میں کاروباری اداروں کی مدد کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7275
(Visitor Counter : 119
ریلوے کی وزارت
ایک سو  گتی شکتی کارگو ٹرمینل  2025 تک تیار کیے جائیں گے
گتی شکتی کارگو ٹرمینل  پالیسی کے تحت، تین سالوں میں 100 جی سی ٹی تیار کرنے کا ہدف رکھا گیا ہے یعنی23-2022، 24-2023اور 25-2024 میں۔ 22 جی سی ٹی پہلے ہی کام شروع کر چکے ہیں۔ جی سی ٹی پالیسی کے تحت کارگو ٹرمینلز کی ترقی کے لیے 125 درخواستیں موصول ہوئی ہیں اور 79 کو اصولی طور پر منظوری دی گئی ہے۔
غیر ریلوے کی زمین پر جی سی ٹی تیار کرنے کے لیے، جی سی ٹی آپریٹرز اس جگہ کی نشاندہی کریں گے اور ضروری منظوری حاصل کرنے کے بعد ٹرمینل کی تعمیر کریں گے۔ جی سی ٹیز کو ریلوے کی زمین پر مکمل یا جزوی طور پر تیار کرنے کے لیے، ریلوے کی طرف سے زمین کے مقام کی نشاندہی کی جائے گی اور ٹرمینل کی تعمیر اور آپریشن کے لیے جی سیٹی آپریٹر کا انتخاب، کھلے ٹینڈرنگ کے عمل کے ذریعے کیا جائے گا۔
یہ اطلاع ریلوے، مواصلات اور الیکٹرانک اور معلوماتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں فراہم کیں۔
وزارت آیوش
آیوش کا ڈیجیٹائزیشن
نئی دہلی، 19 جولائی 2019، تمام سطح پر آیوش صحت خدمات کی ڈیلیوری کو ڈیجیٹل بنانے کے لئے آیوش کی وزارت نے آیوش گرڈ پروجیکٹ کا تصور پیش کیا ہے۔
آیوش گرڈ پروجیکٹ،مکمل آیوش سیکٹر کے لئے انفارمیشن ٹیکنالوجی  پر مبنی مجوزہ نہایت اہم پروجیکٹ ہے۔یہ آیوروید، یوگا، قدرتی طریقہ علاج، یونانی، سدھا، سوا رکپا اور ہیومیوپیتھی پر مشتمل صحت خدمات اور نظام ادویہ پر محیط ہے۔آیوش گرڈ ایک ہمہ گیر ڈیجیٹل ماحولی نظام ہے جس سے تحقیق، تعلیم، اسکیموں اور متعدد صحت پروگراموں، تمام سطح پر صحت خدمات کی ڈیلیوری کے شعبےمیں آیوش سیکٹر کی ہمہ جہت ترقی کے لئے راہ ہموار ہوگی۔
اس کا مقصد آیوش سیکٹرمیں بنیادی، پائیدار اور مکمل تبدیلی کے لئے لوگوں کا نیٹ ورک، معلومات اور ٹیکنالوجی تیار کرنا ،نیز جامع صحت خدمات کی ضرورتوں کو پورا کرنے میں کلیدی رول ادا کرنا ہے۔علاوہ ازیں ہندوستانی شہریوں کو سماجی اور اقتصادی سطح پر خوشحال بنانا اور اس کے فوائد کو دنیا کی پوری آبادی تک پہنچاناہے۔
اس کا مقصد آیوش کے تمام کلیدی شعبوںمثلاً صحت خدمات کی ڈیلیوری، صلاحیت سازی، تحقیق و ترقی، آیوش دواؤں کے ضابطوں کاعمل اور تعلیم پر مشتمل آیوش کے تمام شعبوں کے لئے ایک متحرک اطلاعاتی اور مواصلاتی ٹیکنالوجی  پر مبنی نیٹ ورک تیار کرنا اور تمام شعبوں کو باہم مربوط کرنا ہے۔یہ آیوش کے تمام شراکت داروں کے لئے سود مند اور موثر گورننس کے لئے بھی مددگار ثابت ہوگا۔ترقی کی حکمت عملی قومی و بین الاقوامی پالیسیوں کے لحاظ سے اورحفظان صحت کی ضرورتوں کے عین مطابق ہوگی۔
آیوش گرڈ پروجیکٹ کے اہم اجزاء درج ذیل ہیں:
- صحت خدمات
- تعلیم
- تحقیق
- مرکزی سیکٹر اور مرکزی امداد یافتہ اسکیمیں
- تربیت
- شہریوں پر مرکوز خدمات
- دواؤں کی لائسنس کے لئے پورٹل
- میڈیا آؤٹ رچ
صحت ایک ریاستی معاملہ ہے اور متعلقہ ریاستی حکومت سرکاری صحت ڈیلیوری نظام بشمول آیوش نظام ادویہ کو مزید بہتر بنانے کے لئے متعدد اقدامات کرتی ہے۔مرکزی سطح پر آیوش کی وزارت بھی متعدد شعبوں مثلاً آیوش کی تعلیم، آیوش کی تحقیق، مرکزی سطح کے اداروں کا قیام اور ان اداروںمیں کام کاج ، دواؤں کے ضابطوں کے لئے رہنماخطوط تیار کرنے، آیوش ڈیجیٹائزیشن کے لئے معیار قائم کرنے اور متعلقہ سرگرمیوں میں بین الاقوامی شراکت داری قائم کرنے جیسے امورمیں بہترین کام کرکے اس مقصد کو حاصل کرنے کے لئے متعدد اقدامات کرتی ہے۔مزید برآں آیوش کی وزارت نے 5 نومبر 2018 کو آیوش ہیلتھ مینجمنٹ انفارمیشن سسٹم کے نام سے ایک پرائیویٹ پروجیکٹ کا آغاز کیا۔ آج کی تاریخ میں وزارت کے تحت 82 صحت سہولتی مراکزاے۔ ایچ ایم آئی ایس کے دستیاب ماڈیول کا استعمال کررہےہیں۔آیوش کی وزارت نے اے۔ ایچ ایم آئی ایس کے اندر تربیتی پروگراموں کا بھی آغاز کیا ہے۔ علاوہ ازیں سی ۔ ڈی اے سی ، پونے کے اشتراک وتعاون سے آیوش نظام ادویہ میں صحت خدمات کی ڈیلیوری کے نظام کو بہتر بنانے ،نیز حفظان صحت کے شعبوں میں ڈیجٹیل ٹیکنالوجی کے استعمال میں آیوش ڈاکٹروں اور آیوش پیشہ ور افراد کی صلاحیت سازی کے لئے ایک آئی ٹی کورس کا بھی آغاز کیا گیا ہے۔
آیوش کے وزیرمملکت  جناب شری پد ایسو نائک نے آج لوک سبھا میں ایک سوال کے تحریری جواب میں یہ اطلاع فراہم کی۔
۔۔۔۔۔۔۔۔۔۔۔
U- 3269
(Visitor Counter : 50
امور داخلہ کی وزارت
داخلی امور کے وزیر مملکت جی کشن ریڈی نے دہشت گردی اور آئی ای ڈی خطرات-سلامتی برادری کیلئے آئندہ کا راستہ کے موضوع پر 20ویں بین الاقوامی مذاکرے کا افتتاح کیا
عالمی برادری کی طرف سے دہشت گردی کیخلاف ایک متحدہ محاذ قائم کرنے کی ضرورت پر زور
نئی دہلی،12؍فروری،داخلی امور کے مرکزی وزیر مملکت جناب جی کشن ریڈی نے آج ہریانہ کے مانیسر میں دہشت گردی اور آئی ای ڈی خطرات-سلامتی برادری کیلئے آئندہ کا راستہ کے موضوع پر 20ویں بین الاقوامی مذاکرےکا افتتاح کیا، جس کا اہتمام این ایس جی نے کیاتھا۔
سیمینار سے خطاب کرتے ہوئے جناب جی کشن ریڈی نے کہا کہ عالمی برادری کو آگے آنا چاہئے اور دہشت گردی کیخلاف ایک متحدہ محاذ قائم کرنا چاہئے، کیونکہ یہ ایک مشترکہ دشمن ہے اور دنیا بھر کے ممالک کو اس لعنت کا سامنا ہے اور وہ دہشت گردی کی وجہ سے معاشی و سماجی نقصانات اٹھا رہے ہیں۔
انہوں نے کہا کہ وزیراعظم جناب نریندر مودی کی لائق اور باصلاحیت قیادت میں ہندوستان نے دہشت گردی کو بالکل برداشت نہ کرنے کی پالیسی کے تئیں عزم کا مظاہرہ کیا ہے اور اس پالیسی کے نتائج سامنے آئے ہیں اور اس کے سبب ملک بھر میں بہت سے دہشت گرد گروپوں کاصفایا ہو گیا ہے اور بایاں بازو کی انتہا پسندی ختم ہو کر رہ گئی ہے۔
مرکزی وزیر مملکت نے کہا کہ ہم کو اگلے دور کی جنگی صلاحیت ، جدید ٹیکنالوجی اور ایڈوانس قسم کے ہتھیاروں کیلئے خود کو مسلح کرنے کی ضرورت ہے، کیونکہ دہشت گرد گروپ بھی اشتراک کے ذریعہ اپنی بقا کو قائم رکھنے میں مصروف ہیں۔ انہوں نے مزید کہا کہ ہم کوغیر متناسب خطرات پر توجہ دینے کی ضرورت ہے، جوایسے دہشت گردوں کے ذریعے پیدا کی گئی ہے، جنہیں کسی سرکار کی حمایت حاصل نہیں ہے۔
جناب جی کشن ریڈی نے مزید کہا کہ آئی ای ڈی کا بروقت پتا لگانا اور اُسے دھماکےسے پہلے روک دینا یہ ایک ایسا عمل ہے، جس نے ان دنوں سکیورٹی فورسیز کی اہمیت میں اضافہ کر دیا ہے۔ انہوں نے کہا کہ ہم کو اس طرح کے حملوں کو روکنے کیلئے حکمت عملی کو بڑھانا ہوگا اورصلاحیت میں اضافہ کرنا ہوگا۔
انہوں نےدہشت گردی سے نمٹنے کیلئے دو رخی حکمت عملی اپنانے کی ضرورت پر زور دیا اور کہاکہ دہشت گردی کو پوری طرح الگ تھلگ کرنے کے لئے عالمی سمجھوتہ کیا جانا چاہئے اور اس دہشت گردی کے تمام راستے بند کر دینا چاہئے۔
آئی ای ڈی خطرات سے مقابلہ کرنے کے لئے آلات اور ٹیکنالوجی تیار کرنے کے لئے این ایس جی کی طرف سے اسٹارٹ اپ انڈیا شراکت داری کی تعریف کرتے ہوئے انہوں نے کہا کہ ایک بار آئی ای ڈی آلات تیار کرلینے کی صورت میں پورے ملک کو فائدہ پہنچے گا۔
وزیر موصوف نے امید ظاہر کی کہ یہ ہمارے آلات اور سازوسامان کے خاکے میں رہ جانے والی کمی کو پورا کرے گا اور مستقبل کے لئے کاؤنٹر آئی ای ڈی اور کاؤنٹر دہشت گردی حکمت عملی کو بہتر بنائے گا۔
امور داخلہ کے وزیر مملکت نے کاؤنٹر آئی ای ڈی انوویٹرس ایوارڈز بھی پیش کئے اور سیمینار کے افتتاحی اجلاس کے دوران ‘‘ دی بومب شیل’’ کی تیسری ویلیوم جاری کی۔
این ایس جی کے ڈائرکٹر جنرل جناب انوپ کمار سنگھ نے سیمینار سے خطاب کرتے ہوئے کہا کہ ہندوستان اور دنیا کے دیگر حصوں میں دہشت گردوں کی سرگرمیوں میں اضافہ ہوا ہے اور دہشت گردتنظیموں کی طرف سے نہ صرف ان کی اعانت کی گئی ہے، بلکہ سرحد پار قومی تنظیموں کی طرف سے انہیں تقویت دی گئی ہے۔ انہوں نے کہا کہ اس سیمنار میں بین الاقوامی برادری اپنے خیالات پیش کرے گی اور دہشت گردی کی لعنت سے نمٹنے کیلئے ایک خاکہ تشکیل دے گی۔
دو روزہ سیمینار میں دہشت گردی سے نمٹنے اور آئی ای ڈی دھماکوں کو روکنے کے معاملات پر پینل مذاکرات کرے گی۔مختلف ملکوں کے وفود اور مختلف ریاستوں کے سینئر پولیس افسران اور سکیورٹی افسران بھی اس کانفرنس میں شرکت کر رہے ہیں۔
۰۰۰۰۰۰۰۰
U- 727
(Visitor Counter : 69
نوجوانوں کے امور اور کھیل کود کی وزارت
جناب انوراگ سنگھ ٹھاکر نے ہندوستانی خواتین کی انڈر 17 فٹ بال ٹیم کو حمایت کااظہار کرنے کے لیےکک آف دی ڈریم # کے عنوان سے ایک مہم شروع کی
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے 11 اکتوبر سے انڈر 17 فیفا خواتین ورلڈ کپ میں شرکت کرنے والی ہندوستانی خواتین کی انڈر 17 فٹ بال ٹیم کو حمایت ظاہر کرنے کے لیے لے کک آف دی ڈریم # کے عنوان سے ایک مہم شروع کی۔ یہ پہلا موقع ہے جب ہندوستان اس ایونٹ کی میزبانی کر رہا ہے۔
ٹویٹر پر اپنے پیغام میں، شری انوراگ ٹھاکر اپنے کابینہ کے ساتھی شری کرن رجیجو، اولمپک گولڈ میڈلسٹ نیرج چوپڑا اور اداکار اجے دیوگن کو چیلنج کو آگے بڑھانے کی دعوت دیتے ہوئے نظر آ رہے ہیں۔
وہ ہر ہندوستانی کو اسٹیڈیموں میں یہ میچ دیکھنے کے لیے بھی مدعو کرتے ہیں، جو گوا، ممبئی اور بھونیشور میں کھیلیں جائیں گے اور ان سے فٹ بال کھیلنے کی دلچسپ ویڈیوز پوسٹ کرکے اپنا تعاون ظاہر کرنے کو بھی کہتےہیں۔
وزارت اطلاعات ونشریات
دینے کا کلچر ہمیں جمع کرنے سے زیادہ خوشی دیتا ہے: جناب پرکاش جاؤڈیکر
بھارت دنیا کے کونے کونے میں کورونا ویکسین پہنچانے کےلئے تیار ہے: پرکاش جاؤڈیکر
نئی دہلی، 23 جنوری 2021، مرکلزی وزیر جناب پرکاش جاؤڈیکر نے کہا کہ دینے کا کلچر ہمیں جمع کرنے سے زیادہ خوشی دیتا ہےاور ہم کتنا دے سکتے ہیں اس کی کوئی حد نہیں ہے۔ یہ بات انہوں نے پونے شہر کیمپ ایریا میں ڈاکٹر سائرس پونا والا ہائی اسکول اور جونیئر کالج اور ڈاکٹر سائرس پونا والا اسکل یولپمنٹ سینٹر کی ایک تقریب میں کہی۔ انہوں نے کہا کہ کیمپ ایجوکیشن سوسائٹی کی 136 سال کی تاریخ ہے اور 17 سال سے پی کے اترے اس کے سربراہ ہیں۔
مرکزی وزیر نے پونا والا گروپ کی انسانی خدمات کی سرگرمیوں کی بھی ستائش کی اور کہا کہ صنعت کاروں کو بہت زیادہ کمانا چاہیئے تاکہ معاشرے کو بہت زیادہ دے سکیں۔
ویکسین تیار کرنے کے معاملے میں سیرم انسٹی ٹیوٹ کی تعریف کرتے ہوئے مرکزی وزیر نے کہا کہ ایک ذمہ دار لیڈر کے طور پر بھارت پہلے ہی 12 ملکوں کو کورونا ویکسین فراہم کرارہا ہے جن میں مالدیپ، بھوٹان، بنگلہ دیش اور برازیل شامل ہیں۔
جناب جاؤڈیکر نے کہا کہ یہ کام محض وزیراعظم جناب نریندر مودی کے ’آتم نربھر بھارت‘ کے ویژن کو پورا کرنے کے لئے کیا جارہا ہے۔ انہوں نے کہا کہ آتم نربھر بھارت میں میڈ ان انڈیا اور میڈ فار دی ورلڈ شامل ہیں۔
ڈاکٹر سائرس پونا والا نے اسکول کو عطیہ کا چیک پیش کیا اور کہا کہ انہیں کیمپ ایجوکیشن سوسائٹی کے ساتھ منسلک ہوکر خوشی ہوئی ہے کیونکہ یہ تعلیم کے شعبےمیں کام کررہی ہے جو کہ بچوں کے اچھے مستقبل کی بنیاد ہے۔ جناب پونا والا نے کہا کہ یہ سماج کو واپس دینے کی ایک کوشش ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-770
(Visitor Counter : 71
نائب صدر جمہوریہ ہند کا سکریٹریٹ
نائب صدر جمہوریہ نے ’’پنڈت دین دیال اپادھیائے - جیون درشن اور سمسا میکتا‘‘ نامی کتاب کا اجرا کیا
نائب صدر جمہوریہ نےعصر حاضر میں پنڈت دین دیال کے افکار کی اہمیت کو اجاگر کیا
نائب صدرجمہوریہ ، جناب جگدیپ دھنکھر نے آج نئی دہلی میں ’’پنڈت دین دیال اپادھیائے - جیون درشن اور سمسامیکتا‘‘  کے عنوان سے کتاب کا اجرا کیا اور اس موقع پر پنڈت دین دیال کے افکار کی عصر حاضر میں اہمیت پر روشنی ڈالی۔
پنڈت دین دیال کا حوالہ دیتے ہوئے، جناب دھنکھر نے کہا کہ ’’تعلیم اس معنی میں ایک سرمایہ کاری ہے کہ ایک تعلیم یافتہ آدمی معاشرے کی بہتر خدمت کرے گا،‘‘ اور اس بات کی نشاندہی کی کہ اس خیال نے نئی تعلیمی پالیسی - 2020 کی بنیاد تشکیل ۔ "اگر ہندوستان کو اپنے ماضی کی عظمت حاصل کرنا ہے تو اسے اسے جی ڈی پی اور معاشیات سے آگے بڑھنا ہوگا، اور ہر لحاظ سے انسانی ترقی کا ایک جامع نظریہ اختیار کرنا ہوگا جیسا کہ پنڈت دین دیال اپادھیائے جی نے تجویز کیا تھا۔‘‘
نائب صدر جمہوریہ نے کتاب کے چیف ایڈیٹر ڈاکٹر بجرنگ لال گپتا اور ان کی ٹیم کی کاوشوں کی ستائش کی جنہوں نے جدید ہندوستان کے سب سے بڑے لیڈروں میں سے ایک پر تحقیق شدہ پانچ جلدیں شائع کیں۔ اس موقع پر انہوں نے جناب راجناتھ سنگھ اور ڈاکٹر مرلی منوہر جوشی کا بھی شکریہ ادا کیا کہ انہوں نے اس موقع پر پنڈت دین دیال اپادھیائے کی زندگی اور خدمات پر بصیرت افروز تقریریں کیں۔
مرکزی وزیر دفاع جناب راجناتھ سنگھ، سابق مرکزی وزیر ڈاکٹر مرلی منوہر جوشی،کتاب کے چیف ایڈیٹر ڈاکٹر بجرنگ لال گپتا، پبلشر جناب پرشانت جین، شریک مدیر ڈاکٹر امیت رائے جین،مہاراجہ اگرسین انسٹی ٹیوٹ آف ٹیکنالوجی کےبانی ڈائریکٹر ڈاکٹر نند کشور گرگ اور دیگر معززین نے اس تقریب میں شرکت کی۔
تقریب کی تصویریں:
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10627
(Visitor Counter : 61
الیکٹرانکس اور اطلاعات تکنالوجی کی وزارت
ہندوستان نے روزانہ اوسطاً>9 ایم این ڈی بی ٹی ادائیگیاں منتقل کیں ایک دن میں 284 ملین ڈیجیٹل لین دین ہو رہا ہے
"ہندوستان آج خاص طور پر ڈیجیٹل ادائیگیوں میں دنیا کی قیادت کر رہا ہے اور شہریوں کی زندگیوں اور حکمرانی کو بہتر بنانے کے لیے ٹیکنالوجی کے استعمال میں ایک ممتاز ملک بنتا جا رہا ہے - انڈیا اسٹیک اور دیگر مختلف ڈیجیٹل حکومتی حل اب دنیا کے ممالک کے لیے قابل رشک ہیں - انڈیا لیڈز ڈیجیٹل اور ڈیجیٹل لیڈز انڈیا کا شکریہ وزیراعظم نریندر مودی جی کے وژن کی بدولت”، الیکٹرانکس اور انفارمیشن ٹکنالوجی اور ہنرمندی کی ترقی اور انٹرپرینیورشپ کے مرکزی وزیر مملکت جناب راجیو چندر شیکھر نے ڈیجیٹل ادائیگیوں اور براہ راست فائدہ کی منتقلی یعنی ڈائریکٹ بینیفٹ ٹرانسفر کے کامیاب ماڈل کے بارے میں بات کرتے ہوئے کہا کہ اس سے لاکھوں ہندوستانی شہریوں کو فائدہ پہنچ رہا ہے۔
2013 سے ڈی بی ٹی موڈ کے ذریعے 24.8 لاکھ کروڑ سے زیادہ، صرف مالی سال 2021-22 میں ₹6.3 لاکھ کروڑ سے زیادہ منتقل کیے گئے ہیں۔ اوسطا> 90 لاکھ ڈی بی ٹی ادائیگیوں پر روزانہ کارروائی کی جاتی ہے ۔ پی ایم کسان سمان ندھی یوجنا کی 11ویں قسط کے تحت، تقریباً 20,000 کروڑ روپے براہ راست 10 کروڑ سے زیادہ مستفیدین کے بینک کھاتوں میں منتقل کیے گئے ۔
جہاں تک ڈیجیٹل ادائیگیوں کا تعلق ہے، 2021-22 کے دوران 8,840 کروڑ سے زیادہ ڈیجیٹل ادائیگی کے ذریعے لین دین کیے گئے اور مالی سال 2022-23 میں تقریباً 3,300 کروڑ ؛ ایک دن میں اوسطاً 28.4 کروڑ ڈیجیٹل لین دین ہوتے ہیں۔ڈیجیٹل اثاثوں  کی تخلیق میں ہندوستان کی یہ کامیابی کی کہانی ایک مثال ہوسکتی ہے جس سے نہ صرف 'ترقی پذیر' بلکہ 'ترقی یافتہ' ممالک بھی سیکھ سکتے ہیں
ش ح۔ ش ت۔ج
Uno-9790
(Visitor Counter : 111
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو171.67کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 11.73 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
17)؍فروری 2022کے مطابق)
|
|
فراہم کی گئی خوراکیں
|
|
1,71,67,66,220
|
|
بچی ہوئی خوراکیں
|
|
11,73,17,451
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 171.67کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 11.73 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارتِ تعلیم
جناب دھرمیندر پردھان نے ہندوستانی کارکنوں کی عالمی نقل و حرکت -غیر مقیم ہندوستانیوں کا رول پر مکمل اجلاس سے خطاب کیا
جناب دھرمیندر پردھان نے بیرون ملک آباد ہندوستانی برادری پر زور دیا کہ وہ عالمی کنبے کی خدمات انجام دینے کے لئے ہندوستان کی صلاحیت کو مستحکم کریں
اہم نکات:
سترہواں پرواسی بھارتیہ دِوَس کنونشن 8 سے 10 جنوری 2023 تک مدھیہ پردیش حکومت کے اشتراک سے منعقد کیا جا رہا ہے۔
تعلیم اور ہنرمندی کے فروغ اور صنعتوں کے مرکزی وزیر جناب دھرمیندر پردھان نے آج 17ویں پرواسی بھارتیہ دِوَس کے موقع پر ہندوستانی کارکنوں کی عالمی نقل و حرکت-غیر مقیم ہندوستانیوں کا رول پر مکمل اجلاس سے خطاب کیا۔
اجتماع سے خطاب کرتے ہوئے جناب پردھان نے کہا کہ ہماری بیرون ملک رہنے والی برادری ہندوستانی تہذیب کا اٹوٹ حصہ ہے اور اپنے عظیم سفر میں اس نے انتہائی اہم رول ادا کیا ہے۔ انہوں نے غیر مقیم ہندوستانی برادری کے ذریعے ہندوستانی کارکنوں کے بیرون ملک جا کر روزگار حاصل کرنے میں اس برادری کے اہم رول کو سراہا اور اسے انسانیت کی خدمت کا ہندوستانی نمونہ قرار دیا۔
قومی تعلیمی پالیسی 2020 کے بارے میں اظہار خیال کرتے ہوئے اور ہنرمندی کی ایک نئی روش پر روشنی ڈالتے ہوئے انہوں نے کہا کہ ہم ایک ایسے لچکدار طریقہ کار پر توجہ مرکوز کر رہے ہیں، جس میں کئی مرتبہ آنے اور جانے کی سہولت شامل ہو۔
انہوں نے مزید کہا کہ ٹیکنالوجی نئے مواقع لے کر آ رہی ہے۔ وزیراعظم جناب نریندر مودی نے ہندوستان کی بیرون ملک آباد متحرک اور فعال برادری پراعتماد رکھا ہے۔ انہوں نے بھروسہ ظاہر کیا کہ 32 ملین کی ہماری غیر مقیم ہندوستانی برادری اپنی قیادت اور تجربات سے عالمی برادری کی خدمات انجام دینے کی ہندوستان کی صلاحیتوں کو مستحکم کرے گی۔
بعد میں جناب پردھان نے ماریشس اور کویت میں باصلاحیت ہندوستانی برادری کے ساتھ بات چیت کی۔ انہوں نے نوجوانوں کو ہندوستانی ثقافت، روحانیت اور وراثت سے روشناس کرانے کی ان کی صلاح کو سراہا۔ وزیر موصوف نے بتایا کہ کس طرح قومی تلعیمی پالیسی 2020 ایک ایسی تعلیم پر مرکوز ہے، جس کی جڑیں ہندوستانی اقدار میں ہوں اور جس کی شکل مکمل جدید ہو۔
پرواسی بھارتی دِوَس کنونشن حکومت ہند کے اہم ترین پروگراموں میں سے ایک ہے۔ یہ بیرون ملک آباد ہندوستانیوں سے ملنے جلنے کا ایک اہم پلیٹ فارم فراہم کرتا ہے اور بیرون ملک آباد مختلف ملکوںکے ہندوستانی افراد ایک دوسرے سے تال میل قائم کر سکتے ہیں۔ سترہواں پرواسی بھارتی وِوَس کنونشن 8 سے 10 جنوری تک مدھیہ پردیش سرکار کے اشتراک سے اندور میں منعقد کیا جا رہا ہے۔ اس سال کے کنونشن کا موضوع ہے‘‘ بیرون ملک ہندوستانی برادری: امرت کال میں ہندوستان کی ترقی کے قابل بھروسہ اشتراک کار’’۔ دنیا کے 70 مختلف ملکوں سے 3500 سے زیادہ ہندوستانیوں نے خود کو اس کنونشن کے لئے رجسٹرڈ کرایا ہے۔
قبائیلی امور کی وزارت
قبائلیوں کے لئے آمدنی کی تخلیق سے متعلق سرگرمیوں میں تیزی، ریاستوں کے ذریعے ترمیم شدہ ایم ایف پی پر ایم ایس پی خریداری جاری
نئی دہلی، 9/ جون 2020 ۔ کووڈ-19 کی وبا کے بعد غریبوں اور محروم لوگوں کی مدد کے لئے حکومت کی جانب سے کوششیں جاری ہیں۔ ریاستوں کی طرف سے بھی حوصلہ افزا ردّعمل سامنے آرہا ہے۔
قبائلی امور کی وزارت کے زیر اہتمام ٹرائیفیڈ نے قبائلی لوگوں کے تناظر میں، ریاستی حکومتوں کو فوری آمدنی کی تخلیق کو یقینی بنانے کے لئے اور وَن دھن ویلیو ایڈیشن سرگرمیوں کے ذریعے روزی روزگار کے کام میں تعاون دینے کے لئے دفعہ 275  گرانٹس کے تحت حاصل شدہ رقم کا استعمال کرکے ایم ایف پی سے متعلق ایم ایس پی کے مؤثر نفاذ کا منصوبہ بنانے کی صلاح دی ہے۔
اس مشورے پر مثبت ردّعمل حاصل ہوا ہے۔ اسکیم کے تحت 17 ریاستوں نے تقریباً 50 کروڑ روپئے کے ایم ایف پی کی خرید کی ہے۔ ان کوششوں کے تحت 7 ریاستوں میں نجی ایجنسیوں نے ایم ایس پی سے اوپر کی قیمتوں پر تقریباً 400 کروڑ روپئے کی قیمت سے ایم ایف پی کی خرید کی ہے۔
قبائلی امور کی وزارت کے ذریعے کی گئی ایم ایس پی تدابیر، ایم ایس پی میں ترمیم کا اعلان اور ٹرائیفیڈ کی ٹھوس کوششوں کے نتیجے میں قبائلیوں کو بازار میں اونچی قیمتیں ملی ہیں، جو ایم ایس پی سے زیادہ ہیں۔ اس کے علاوہ 6 ریاستوں نے اسکیم کے تحت ایم ایف پی کی خرید کے لئے وی ڈی وی کے کو رقم منتقل کی ہے اور اس چینل کے توسط سے 4.03 کروڑ روپئے کی خرید کی گئی ہے۔ 7 ریاستوں نے کووڈ راحت کے لئے دفعہ 275  کے تحت ریاستی اسکیموں کی تیاری شروع کردی ہے اور جلد ہی گرانٹ کی منظوری کے لئے وزارت کو اپنے منصوبے پیش کریں گی۔
قبائلی امور کی وزارت نے اس شعبے میں مدد کے لئے کچھ تدابیر کا اعلان کیا تھا، کیونکہ قبائلیوں کی زیادہ تر آمدنی ایم ایف پی پر مبنی سرگرمیوں سے ہوتی ہے۔ اپریل – جون کے مہینے ایم ایف پی سرگرمیوں کے لئے سب سے اہم ہوتے ہیں۔ وزارت نے پہلے ہی اسکیم کی رہنما ہدایات کو منظوری دے دی ہے، اس میں شامل ہیں – کم از کم امدادی قیمت  کے توسط سے چھوٹی جنگلاتی پیداوار  کی مارکیٹنگ کے لئے نظام، ایم ایف پی کے لئے ویلیو چین تاکہ جنگلاتی پیداواروں کے جمع کاروں کو ایم ایس پی حاصل ہوسکے اور قبائلی گروپوں اور کلسٹر کے توسط سے ایم ایس پی کا ویلیو ایڈیشن اور مارکیٹنگ۔
حکومت نے یکم مئی 2020 کو 50 ایم ایف پی کے لئے ایم ایس پی کی ترمیم شدہ پرائس لسٹ جاری کی اور زیادہ تر ایم ایف پی کی قیمتوں میں 30-90 فیصد تک اضافہ کیا گیا، تاکہ اس سے قبائلی جمع کاروں کو فائدہ حاصل ہوسکے۔ اس کے علاوہ اس اسکیم میں 23 دیگر اشیاء کو ایم ایف پی کے تحت شامل کیا گیا ہے۔ ان میں قبائلی لوگوں کے ذریعے شمال مشرقی ریاستوں میں جمع کئے جانے والے زرعی اور باغبانی پیداوار شامل ہیں۔
ایم ایف پی اسکیم کے لئے کم از کم امدادی قیمت  کے تحت 73 پیداروں کو شامل کیا گیا ہے۔ اس سے سبھی ریاستوں میں ایم ایف پی کی خرید میں تیزی آنے کی امید ہے۔ ٹرائیفیڈ کی کوششوں کے تناظر میں ریاستی حکومتوں سے مثبت ردّعمل ملا ہے۔ امید ہے کہ اس سے بحران کے شکار قبائلی لوگوں کی حالت میں بہتری آئے گی۔